Paġna It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: Permezz tal-ittra bid-data l-21 ta' Frar 2019 li ġiet riprodotta fil-lingwa awtentika fil-paġni wara dan is-sommarju, il-Kummissjoni nnotifikat lir-Renju Unit bid-deċiżjoni tagħha li tibda l-proċedura stabbilita fl-Artikolu 108(2) tat-Trattat dwar il-Funzjonament tal-Unjoni Ewropea rigward il-miżura msemmija hawn fuq. Il-partijiet interessati jistgħu jibagħtu l-kummenti tagħhom dwar il-miżura li dwarha l-Kummissjoni qed tiftaħ il-proċedura fi żmien xahar mid-data tal-pubblikazzjoni ta' dan is-sommarju u tal-ittra segwenti, lil: Dawn il-kummenti jiġu kkomunikati lir-Renju Unit. Il-parti interessata li tibgħat il-kummenti tista' titlob bil-miktub biex l-identità tagħha tibqa' kunfidenzjali, filwaqt li tagħti r-raġunijiet għat-talba. Fit-23 ta' Ġunju 2014 l-awtoritajiet tar-Renju Unit innotifikaw lill-Kummissjoni miżura li għandha l-għan li tappoġġa lill-fornituri tal-kapaċità fis-suq tal-elettriku fil-Gran Brittanja, l-hekk imsejjaħ "suq tal-kapaċità". Il-bażi ġuridika nazzjonali għall-miżura hija l-Energy Act 2013 (l-Att tal-2013 dwar l-Enerġija). Fil-kuntest tal-kuntatti ta' qabel in-notifika u tal-eżami preliminari, il-Kummissjoni rċeviet diversi sottomissjonijiet minn ċerti operaturi fir-Renju Unit, li allegaw li ċerti aspetti tal-miżura jaf ikunu inkompatibbli mas-suq intern skont l-Artikolu 107(3)(c) tat-Trattat. Wara li vvalutat in-notifika, li kienet tieħu kont ukoll tal-allegazzjonijiet imqajma fis-sottomissjonijiet tal-operaturi, fit-23 ta' Lulju 2014 il-Kummissjoni ddeċidiet li ma tqajjimx oġġezzjonijiet għall-iskema ta' għajnuna li tistabbilixxi l-miżura, minħabba li din l-iskema kienet kompatibbli mar-regoli tal-Unjoni dwar l-għajnuna mill-Istat. Fil-15 ta' Novembru 2018 il-Qorti Ġenerali tal-Unjoni Ewropea annullat id-deċiżjoni tal-Kummissjoni fil-Kawża T-793/14 – Tempus Energy u Tempus Energy Technology vs il-Kummissjoni (ECLI:EU:T:2018:790). Il-Qorti Ġenerali qieset li, fid-dawl tat-tul u taċ-ċirkostanzi tal-fażi ta' qabel in-notifika u n-nuqqas ta' investigazzjoni xierqa mill-Kummissjoni fl-istadju tal-eżami preliminari f'dak li għandu x'jaqsam ma' ċerti aspetti tas-suq tal-kapaċità, speċifikament f'dak li għandu x'jaqsam mar-rwol u mat-trattament tar-rispons fin-naħa tad-domanda fil-mekkaniżmu ta' kapaċità notifikat, il-Kummissjoni kellu jkollha dubji fir-rigward tal-kompatibbiltà tal-miżura mas-suq intern, li kellhom iwassluha biex tibda l-proċedura ta' investigazzjoni formali f'konformità mal-Artikolu 108(2) tat-Trattat. Sabiex tikkonforma mas-sentenza tal-Qorti Ġenerali, il-Kummissjoni eżaminat il-miżura notifikata mill-ġdid u ddeċidiet li tibda l-proċeduri ta' investigazzjoni formali skont l-Artikolu 108(2) tat-TFUE. Il-liberalizzazzjoni tas-swieq tal-elettriku u l-integrazzjoni ikbar tagħhom f'suq intern tal-elettriku wieħed toħloq sfidi biex tiġi żgurata l-adegwatezza tal-provvista ġenerata. Fl-2014 ir-Renju Unit stima li s-suq tal-elettriku fil-Gran Brittanja (GB) se jilħaq livelli kritiċi ta' adegwatezza tal-provvista ġenerata madwar l-2017/2018. Ir-Renju Unit għaldaqstant ikkonċepixxa l-miżura bħala suq tal-kapaċità. Fis-suq tal-kapaċità, l-operatur tas-sistema tar-Renju Unit jorganizza rkantijiet annwali ġestiti b'mod ċentrali biex jinkiseb il-livell ta' kapaċità meħtieġ biex tiġi żgurata l-abbiltà tas-sistema tal-provvista biex tkun koperta t-tagħbija fl-eqqel sigħat. Il-fornituri tal-kapaċità jistgħu jitfgħu offerta għal limiti ta' żmien ta' sena jew erba' snin minn qabel. Bħala korrispettiv għal pagament stabbli għat-tul ta' żmien tal-ftehim dwar il-kapaċità (li jvarja bejn 1 u 15-il sena), l-offerenti rebbieħa fl-irkantijiet ikunu meħtieġa jipprovdu kapaċità għal sitwazzjonijiet ta' stress fis-sistema tal-elettriku jew jiffaċċjaw pieni finanzjarji. L-irkantijiet huma miftuħin għall-ġeneraturi tal-elettriku eżistenti u ġodda, kif ukoll għal operaturi tar-rispons u tal-ħżin fin-naħa tad-domanda (DSR, demand side response). Sa mill-2015 bdew jistgħu jipparteċipaw l-interkonnetturi. L-ispejjeż tas-suq tal-kapaċità (jiġifieri dawk imġarrba għall-pagamenti tal-kapaċità lill-fornituri) jitħallsu mill-fornituri liċenzjati kollha abbażi tal-konsum tal-elettriku bejn l-16:00 u s-19:00 f'kull jum tal-ġimgħa fix-xitwa. Il-bażi ġuridika nazzjonali għall-miżura hija l-Energy Act 2013 (l-Att tal-2013 dwar l-Enerġija). Fl-1 ta' Awwissu 2014 il-Parlament adotta leġiżlazzjoni sekondarja fil-forma ta' Regolamenti dwar il-Kapaċità tal-Elettriku u Regoli dwar il-Kapaċità tas-Suq. Il-Kummissjoni tqis li l-pagament tal-kapaċità jikkostitwixxi riżorsa li hija kkontrollata mill-Istat u li hija imputabbli lilu. Il-Kummissjoni tinnota li, permezz tal-mekkaniżmu notifikat, l-offerenti rebbieħa jirċievu remunerazzjoni li ma kinux jirċievu kieku komplew joperaw fis-suq tal-elettriku bil-kundizzjonijiet ekonomiċi normali u kieku kienu jbigħu l-elettriku u servizzi anċillari biss. Barra minn hekk, il-miżura tagħti vantaġġ lil ċerti impriżi biss, proprju lil dawk li jistgħu jikkontribwixxu għas-soluzzjoni tal-problema ta' adegwatezza identifikata. Dawn jinsabu f'kompetizzjoni ma' produtturi oħra tal-elettriku. Għaldaqstant, il-miżura notifikata se tagħti vantaġġ ekonomiku lil dawk l-impriżi li jinsabu f'sitwazzjoni fattwali u legali komparabbli ma' dik ta' produtturi oħra tal-elettriku. B'riżultat ta' dan il-miżura hija selettiva. Il-ġenerazzjoni tal-elettriku kif ukoll il-bejgħ tal-elettriku bl-ingrossa u s-swieq tal-konsumaturi huma attivitajiet miftuħa għall-kompetizzjoni fl-UE sħiħa. Għaldaqstant, vantaġġ mir-riżorsi tal-Istat għal impriża f'dan is-settur għandu l-potenzjal li jaffettwa l-kummerċ intern tal-UE u joħloq distorsjoni fil-kompetizzjoni. Għalhekk, il-Kummissjoni tikkonkludi li l-miżura tikkostitwixxi għajnuna mill-Istat skont l-Artikolu 107(1) TFUE. It-tħassib dwar l-adegwatezza tal-provvista ġenerata tar-Renju Unit huwa identifikat permezz ta' indikatur kwantifikabbli u s-sejbiet huma konsistenti mal-analiżi mwettqa min-Netwerk Ewropew għall-Operaturi tas-Sistema ta' Trażmissjoni tal-Elettriku (ENTSO-E, European Network of Transmission System Operators for Electricity). Il-miżura ssegwi objettiv definit sew. Hija tindirizza n-natura u l-kawżi tal-problema u b'mod partikolari l-falliment tas-suq li jipprevjeni lis-suq milli jforni l-livell meħtieġ ta' kapaċità. Ir-Renju Unit ikkunsidra għażliet alternattivi biex jindirizza l-problema, sabiex jevita li ma jilħaqx l-objettiv tal-eliminazzjoni gradwali ta' sussidji li jagħmlu ħsara lill-ambjent. Għaldaqstant, il-Kummissjoni waslet għall-konklużjoni preliminari li s-suq tal-kapaċità tar-Renju Unit jikkontribwixxi għal objettiv ta' interess komuni u huwa meħtieġ. L-għażla tal-istrument hija koerenti ma' miżuri oħrajn immirati lejn l-istess falliment tas-suq u l-għajnuna tikkumpensa biss is-servizz tad-disponibbiltà tal-kapaċità. Madankollu, il-Kummissjoni qiegħda tfittex kjarifiki dwar jekk il-miżura hijiex suffiċjentement miftuħa għall-fornituri tal-kapaċità rilevanti kollha, speċjalment għall-fornituri tar-rispons tad-domanda (DSR) minħabba differenzi fit-tulijiet tal-kuntratti applikabbli, garanzija limitata għall-volum ta' kapaċità rriżervata għall-irkantijiet ta' sena bil-quddiem, u l-livell minimu ta' kapaċità għall-parteċipazzjoni. Il-Kummissjoni għandha wkoll dubji dwar il-parteċipazzjoni ta' kapaċità interkonnessa, li bħalissa hija limitata minħabba l-użu ta' mudell ibbażat fuq l-interkonnessjoni. L-istimi tal-adegwatezza tal-provvista ġenerata, ippreżentati mir-Renju Unit fl-2014, juru li mingħajr il-miżura l-adegwatezza tal-provvista ġenerata kienet se tilħaq livelli kritiċi sal-2018/2019. L-istimi tal-adegwatezza iktar reċenti pprovduti mir-Renju Unit f'Diċembru 2018 juru li t-tħassib dwar l-adegwatezza tal-provvista ġenerata għadu jippersisti, u li din tista' tilħaq livelli kritiċi fid-deċennju li jmiss. Mingħajr il-miżura, il-fornituri tal-kapaċità ma jagħmlux disponibbli l-kapaċità neċessarja biex jiġi ssodisfat l-istandard ta' affidabbiltà stabbilit mir-Renju Unit għall-provvista ta' enerġija fi żminijiet ta' stress. Il-Kummissjoni għalhekk waslet għall-konklużjoni preliminari li l-miżura għandha effett ta' inċentiv. Il-Kummissjoni qiegħda tfittex kjarifiki dwar jekk il-miżura hijiex proporzjonata minħabba differenzi potenzjalment diskriminatorji fit-trattament tal-operaturi tad-DSR meta mqabbla ma' operaturi ta' ġenerazzjoni fir-rigward tat-tul tal-kuntratti tal-kapaċità. Kif irrimarkat il-Qorti Ġenerali fis-sentenza, jenħtieġ li d-dubji tal-Kummissjoni jikkonċernaw ukoll il-metodu ta' rkupru tal-ispejjeż, li jaf jonqos milli jinċentiva biżżejjed lill-konsumaturi biex inaqqsu l-konsum tagħhom fil-perjodi bl-ogħla domanda u għalhekk ma jkunx possibbli li l-ammont totali ta' għajnuna jkun limitat għall-ammont minimu neċessarju. Kif mitlub mill-EEAG, il-miżura ma tnaqqasx l-inċentivi biex isir investiment fl-interkonnetturi u ma ddgħajjifx l-akkoppjament tas-swieq. Barra minn hekk ma timminax id-deċiżjonijiet ta' investiment li ppreċedew l-introduzzjoni tal-miżura. Bir-raġun tagħti preferenza wkoll lil teknoloġiji b'livell baxx ta' emissjonijiet tal-karbonju fil-każ ta' parametri tekniċi u ekonomiċi ekwivalenti. Minkejja dan, il-Kummissjoni qiegħda tfittex kjarifiki dwar jekk il-miżura tevitax effetti negattivi fuq il-kompetizzjoni u l-kummerċ peress li l-kuntratti fit-tul huma riżervati għall-unitajiet tal-ġenerazzjoni, bil-konsegwenza li huwa limitat il-ftuħ tal-miżura, u peress li l-parteċipazzjoni diretta ta' kapaċità barranija bħalissa mhijiex permessa fil-mekkaniżmu ta' kapaċità tar-Renju Unit. Kif indikat fil-punt 29 tal-EEAG, jekk miżura għall-għajnuna mill-Istat jew il-kundizzjonijiet marbuta magħha (inkluż il-metodu ta' finanzjament tagħha meta jifforma parti integrali minnha) ifissru ksur indiviżibbli tad-dritt tal-Unjoni, l-għajnuna ma tkunx tista' tiġi ddikjarata kompatibbli mas-suq intern. Fil-qasam tal-enerġija, kwalunkwe imposta li għandha l-għan li tiffinanzja miżura tal-għajnuna mill-Istat trid tikkonforma b'mod partikolari mal-Artikoli 30 u 110 TFUE. Il-Kummissjoni waslet għall-konklużjoni preliminari li l-mekkaniżmu ta' finanzjament tal-miżuri ta' għajnuna nnotifikati ma jintroduċi ebda restrizzjoni li tmur kontra l-Artikolu 30 jew l-Artikolu 110 TFUE. Permezz tal-ittra ddatata t-28 ta' Frar 2019 riprodotta fil-lingwa awtentika fil-paġni ta' wara dan is-sommarju, il-Kummissjoni nnotifikat lid-Danimarka bid-deċiżjoni tagħha li tagħti bidu għall-proċedura stabbilita fl-Artikolu 108(2) tat-Trattat dwar il-Funzjonament tal-Unjoni Ewropea dwar miżuri ta'appoġġ li ngħataw lill-Øresundsbro Konsortiet ("il-Konsorzju"). Fi żmien xahar mid-data tal-pubblikazzjoni ta' dan is-sommarju u tal-ittra li ssegwi, il-partijiet interessati jistgħu jibagħtu l-kummenti tagħhom dwar il-miżuri ta' appoġġ favur il-Konsorzju u li rigward tagħhom il-Kummissjoni se tibda l-proċedura, lil: Dawn il-kummenti — li għandhom jiġu pprovduti fi żmien l-iskadenza kemm fil-verżjoni oriġinali kif ukoll f'dik mhux kunfidenzjali — se jiġu kkomunikati fil-verżjoni mhux kunfidenzjali lid-Danimarka u lill-Iżvezja. Il-parti interessata li tibgħat il-kummenti tista' titlob bil-miktub biex l-identità tagħha tibqa' kunfidenzjali, filwaqt li tagħti r-raġunijiet għat-talba. Fl-1991, id-Danimarka u l-Iżvezja daħlu fi Ftehim Intergovernattiv li jistabbilixxi sħubija biex jinbena u jitħaddem il-kollegament (pont twil 16-il km iffinanzjat mill-pedaġġi, gżira artifiċjali u mina għat-traffiku tat-toroq u tal-ferroviji li tgħaqqad Copenhagen ma' Malmo). Għal dan il-għan, huma qablu li kull parti tifforma kumpanija b'responsabbiltà limitata, AA/S Øresund u Svensk-Danske Broförbindelsen SVEDAB AB. Dawn il-kumpaniji, min-naħa tagħhom, iffurmaw Konsorzju li huwa responsabbli għall-proġett, id-disinn u kull tħejjija oħra għall-kollegament, kif ukoll għall-finanzjament, il-bini u l-operat tiegħu. Iż-żewġ Stati qablu li jiggarantixxu s-self kollu li l-Konsorzju kien se jieħu għall-finanzjament tal-kollegament. Id-Danimarka pprevediet ukoll trattament fiskali speċjali fir-rigward tad-deprezzament tal-assi tal-Konsorzju, kif ukoll miżuri li jippermettu r-riport 'il quddiem ta' telf fiskali. Il-kollegament inbena bejn l-1995 u s-sena 2000 u ilu jopera minn Ġunju 2000. Fiż-żmien meta kien ippjanat u mibni l-kollegament, il-fehim ġenerali kien li l-operazzjoni ta' tali infrastruttura ma kinitx tikkostitwixxi attività ekonomika u li, konsegwentement, il-finanzjament pubbliku għal tali proġetti ma kienx soġġett għar-regoli dwar l-għajnuna mill-Istat. Il-Kummissjoni kkonfermat dan il-fehim, speċifikament għall-kollegament, f'ittri lid-Danimarka u lill-Iżvezja fl-1995. Wara serje ta' sentenzi tal-Qorti, il-fehma dominanti sadanittant saret li l-finanzjament ta' infrastruttura użata biex jingħataw servizzi bi ħlas huwa attività ekonomika u għalhekk soġġett għall-kontroll tal-għajnuna mill-Istat. Fuq il-bażi tal-informazzjoni disponibbli, il-Kummissjoni hija tal-fehma preliminari li l-miżuri jikkostitwixxu għajnuna mill-Istat skont it-tifsira tal-Artikolu 107(1) TFUE. Madankollu, il-Kummissjoni biħsiebha tevalwa n-natura tal-miżuri bħala għajnuna individwali jew skema ta' għajnuna kif ukoll id-data/i li fiha/fihom ġew konċessi l-miżuri kif ukoll kemm kienu. Il-Kummissjoni tqis li l-miżura rilevanti għar-riport 'il quddiem ta' telf fiskali kif tapplika sal-2001, tikkostitwixxi għajnuna eżistenti, filwaqt li l-istess miżura kif applikata sa mill-1 ta' Jannar 2013 tikkostitwixxi għajnuna ġdida. Fir-rigward tal-miżura rilevanti għad-deprezzament tal-assi, kif iddaħħlet fis-seħħ fl-1991 u baqgħet ma nbidlitx saż-żmien meta ġiet abolita, tista' tiġi kkunsidrata bħala għajnuna eżistenti. Il-Kummissjoni se teżamina wkoll jekk il-garanziji jikkostitwixxux għajnuna eżistenti jew ġdida. Permezz tal-ittra ddatata t-28 ta' Frar 2019 riprodotta fil-lingwa awtentika fil-paġni ta' wara dan is-sommarju, il-Kummissjoni nnotifikat lill-Iżvezja bid-deċiżjoni tagħha li tagħti bidu għall-proċedura stabbilita fl-Artikolu 108(2) tat-Trattat dwar il-Funzjonament tal-Unjoni Ewropea dwar miżuri ta'appoġġ li ngħataw lill-Øresundsbro Konsortiet ("il-Konsorzju"). Fi żmien xahar mid-data tal-pubblikazzjoni ta' dan is-sommarju u tal-ittra li ssegwi, il-partijiet interessati jistgħu jibagħtu l-kummenti tagħhom dwar il-miżuri ta' appoġġ favur il-Konsorzju u li rigward tagħhom il-Kummissjoni se tibda l-proċedura, lil: Dawn il-kummenti – li għandhom jiġu pprovduti fi żmien l-iskadenza kemm fil-verżjoni oriġinali kif ukoll f'dik mhux kunfidenzjali – se jiġu kkomunikati fil-verżjoni mhux kunfidenzjali lid-Danimarka u lill-Iżvezja. Il-parti interessata li tibgħat il-kummenti tista' titlob bil-miktub biex l-identità tagħha tibqa' kunfidenzjali, filwaqt li tagħti r-raġunijiet għat-talba. Fl-1991, id-Danimarka u l-Iżvezja daħlu fi Ftehim Intergovernattiv li jistabbilixxi sħubija biex jinbena u jitħaddem il-kollegament (pont twil 16-il km iffinanzjat mill-pedaġġi, gżira artifiċjali u mina għat-traffiku tat-toroq u tal-ferroviji li tgħaqqad Copenhagen ma' Malmo). Għal dan il-għan, huma qablu li kull parti tifforma kumpanija b'responsabbiltà limitata, AA/S Øresund u Svensk-Danske Broförbindelsen SVEDAB AB. Dawn il-kumpaniji, min-naħa tagħhom, iffurmaw Konsorzju li huwa responsabbli għall-proġett, id-disinn u kull tħejjija oħra għall-kollegament, kif ukoll għall-finanzjament, il-bini u l-operat tiegħu. Iż-żewġ Stati qablu li jiggarantixxu s-self kollu li l-Konsorzju kien se jieħu għall-finanzjament tal-kollegament. Id-Danimarka pprevediet ukoll trattament fiskali speċjali fir-rigward tad-deprezzament tal-assi tal-Konsorzju, kif ukoll miżuri li jippermettu r-riport 'il quddiem ta' telf fiskali. Il-kollegament inbena bejn l-1995 u s-sena 2000 u ilu jopera minn Ġunju 2000. Fiż-żmien meta kien ippjanat u mibni l-kollegament, il-fehim ġenerali kien li l-operazzjoni ta' tali infrastruttura ma kinitx tikkostitwixxi attività ekonomika u li, konsegwentement, il-finanzjament pubbliku għal tali proġetti ma kienx soġġett għar-regoli dwar l-għajnuna mill-Istat. Il-Kummissjoni kkonfermat dan il-fehim, speċifikament għall-kollegament, f'ittri lid-Danimarka u lill-Iżvezja fl-1995. Wara serje ta' sentenzi tal-Qorti, il-fehma dominanti sadanittant saret li l-finanzjament ta' infrastruttura użata biex jingħataw servizzi bi ħlas huwa attività ekonomika u għalhekk soġġett għall-kontroll tal-għajnuna mill-Istat. Fuq il-bażi tal-informazzjoni disponibbli, il-Kummissjoni hija tal-fehma preliminari li l-miżuri jikkostitwixxu għajnuna mill-Istat skont it-tifsira tal-Artikolu 107(1) TFUE. Madankollu, il-Kummissjoni biħsiebha tevalwa n-natura tal-miżuri bħala għajnuna individwali jew skema ta' għajnuna kif ukoll id-data/i li fiha/fihom ġew konċessi l-miżuri kif ukoll kemm kienu. Il-Kummissjoni tqis li l-miżura rilevanti għar-riport 'il quddiem ta' telf fiskali kif tapplika sal-2001, tikkostitwixxi għajnuna eżistenti, filwaqt li l-istess miżura kif applikata sa mill-1 ta' Jannar 2013 tikkostitwixxi għajnuna ġdida. Fir-rigward tal-miżura rilevanti għad-deprezzament tal-assi, kif iddaħħlet fis-seħħ fl-1991 u baqgħet ma nbidlitx saż-żmien meta ġiet abolita, tista' tiġi kkunsidrata bħala għajnuna eżistenti. Il-Kummissjoni se teżamina wkoll jekk il-garanziji jikkostitwixxux għajnuna eżistenti jew ġdida.
Extracted from C_109_2019.html